High school og College Crouser gikk ved Sam Barlow High School i Gresham, og som (2.-års elev) satte han ny nasjonal sophomore-rekord i diskos (1,62 kg) med 61,72 meter. Dette var også high school-delstatsrekord, en rekord Sam Crouser slo året etter. Han vant kulestøt USAs uttakningskonkurranse for ungdoms-VM i friidrett 2009, med 21,55 meter, og ble dermed med i ungdoms-VM. Han vant også diskos ved dette uttaket. Ved ungdoms-VM vant han kulestøt, med ny mesterskapsrekord på 21,56 meter, og han fikk sølv i diskos, bak Hamid Manssour fra Syria.